[{"text_idx": "#000001", "text": "Zer da (euskal) dantza ?"}, {"text_idx": "#000004", "text": "Ohitura dantzatuak erregulazio tresna bezala"}, {"text_idx": "#000005", "text": "Erakusketan ikusgai diren dantzarien lekukotasunak"}, {"text_idx": "#000006", "text": "Oskar Alegriaren filmak: \"Margo dantza\", \"Galtzerdi berdeak\", \"Arintasunaz\""}, {"text_idx": "#000007", "text": "2019ko agorrilaren 30etik irailaren 22a arte, Euskal kultur erakundeak ekoizturiko \"Soka, euskal dantzaren urratsetan\" erakusketa ibiltaria Baionako eta Euskal Herriko artxibotegian izanen da ikusgai. Lau hizkuntzatan, euskal dantzaren inguruko eduki aberats anitz eskaintzen ditu, multimedian oinarrituz."}, {"text_idx": "#000008", "text": "SOKA, Euskal kultur erakundeak ekoiztua du, Gipuzkoako diputazioarekin eta Donostia-Saint Se\u0301bastien 2016 Fundazioaren partaidetzarekin. Euskal dantza hobeki ezagutaraztea du helburu, publiko zabalari batez ere."}, {"text_idx": "#000009", "text": "Lau hizkuntzatan (euskara, frantsesa, gaztelera, inglesa), 150 m2-ko eremuan, gaiaren inguruko 400 ilustrazio baino gehiago daude kontsultagarri (argazki eta irudi bildumak, lekukotasun zatiak, soinu zatiak e.a.). Artxibo horiei gehitu behar zaizkie euskal dantzaren estetikaz edota alderdi sozialaz eginak izan diren bideo sorkuntzak. Azpimarratzekoa da bestalde, EKE-k eraman \"Eleketa\" ahozko memoriaren bilketaren karietara euskal dantzaren inguruko anitz lekukotasun grabatuak izan direla eta horien zati frango ikusgai izanen direla erakusketan."}, {"text_idx": "#000010", "text": "Bestalde, edukien aberastasun guzia jendeen esku uzteko, ukipen-pantailak, formatu handiko telebistak, kuadro numerikoak, ordenagailuak eta bideoproiekzio eremuak baliatuak izanen dira ere."}, {"text_idx": "#000011", "text": "Halaber, erakusketaren partaide den Euskadiko Filmategiko altxor batzu erakutsiak izanen dira bai eta bertze artxibo arraro frango ere."}, {"text_idx": "#000012", "text": "Adibidez argazki-kazetaritzaren sortzaileetarik bat izan den Robert Capa-k (Endre Friedmann, 1913-1954) 1951ko abuztuan Saran egin argazkien bost erreprodukzio ikusten ahal dira erakusketan. Balio handiko dokumentu eder hauek International Center of Photography de New-York zentroarenak dira."}, {"text_idx": "#000014", "text": "\"SOKA, euskal dantzaren urratsetan\" erakusketa Gasteizen"}, {"text_idx": "#000015", "text": "SOKA erakusketaren dokumentuen katalogoa BILKETA euskal funtsen atarian sartu dute"}, {"text_idx": "#000016", "text": "\"SOKA, euskal dantzaren urratsetan\" erakusketa Getxon"}]